text: ত্রিপুরা সরকার হচ্ছে ভারতের ত্রিপুরা রাজ্য তথা এর অন্তর্ভুক্ত ৮টি জেলার সর্বোচ্চ শাসনতান্ত্রিক কর্তৃপক্ষ। এটি ত্রিপুরা রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। ত্রিপুরা সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং ত্রিপুরা বিধানসভা নামে একটি আইনসভা নিয়ে গঠিত। আগরতলা হচ্ছে ত্রিপুরার রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত।
  
  নির্বাহী বিভাগ 
  ভারতের অন্যান্য রাজ্যের মতো ত্রিপুরা রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। তিনি ত্রিপুরার সাংবিধানিক প্রধান হওয়ায় তার পদটি মূলত আনুষ্ঠানিক। বর্তমানে শ্রী রমেশ বাইশ ত্রিপুরার রাজ্যপাল হিসেবে দায়িত্ব পালন করছেন।
  
  অন্যদিকে বিজেপি নেতা বিপ্লব কুমার দেব হচ্ছেন ত্রিপুরার মুখ্যমন্ত্রী। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে ত্রিপুরার প্রশাসনিক কার্যক্রম পরিচালিত হয়ে থাকে।
  
  আইনবিভাগ 
  ত্রিপুরার বর্তমান বিধানসভাটি এককক্ষবিশিষ্ট। ত্রিপুরা বিধানসভা মোট ৬০ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।
  
  বিচার বিভাগ 
  ত্রিপুরা রাজধানী আগরতলায় ত্রিপুরা উচ্চ ন্যায়ালয় অবস্থিত। এই আদালত ত্রিপুরা রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।
  
  মন্ত্রিপরিষদ
  
  তথ্যসূত্র
title: ত্রিপুরা সরকার